open-index/open-wikipedia-markdown huggingface dataset:
กีฬามวยไทยสมัครเล่นในกีฬาแห่งชาติ ครั้งที่ 47

**กีฬา[[มวยไทย|มวยไทยสมัครเล่น]]ใน[[กีฬาแห่งชาติ ครั้งที่ 47]]** เป็นการแข่งขันกีฬามวยไทยสมัครเล่นที่จัดขึ้นในจังหวัดศรีสะเกษ กำหนดแข่งขันระหว่างวันที่ 15–25 มีนาคม พ.ศ. 2565 โดยได้จัดขึ้นที่อาคารมวย โรงเรียนกีฬาจังหวัดศรีสะเกษ ในครั้งนี้จะมีการแข่งขันทั้งหมด 17 รายการ ซึ่งมีการชิงชัยเหรียญรางวัลรวมทั้งสิ้น 68 เหรียญ

## สรุปเหรียญรางวัล

## ผู้ได้รับเหรียญรางวัล
### ชาย

### หญิง

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

มวยไทยสมัครเล่น
รายชื่อพรรคการเมืองในประเทศอินเดีย

ประเทศอินเดียมีระบบหลายพรรค คณะกรรมการเลือกตั้งอินเดีย (ECI) เป็นผู้รับรองพรรคการเมืองทั้งระดับชาติและระดับรัฐ พรรคการเมืองที่ได้รับการรับรองจะมีสัญลักษณ์พรรค, ได้รับเวลาการถ่ายทอดสดโดยไม่เสียค่าใช้จ่ายบนโทรทัศน์และวิทยุของรัฐ, มีส่วนร่วมในการเลือกวันเลือกตั้ง เป็นต้น

ในเอกสารล่าสุดจาก 23 กันยายน 2021 ของคณะกรรมการเลือกตั้งอินเดีย จำนวนพรรคทั้งหมดที่ขึ้นทะเบียนแล้วมีอยู่ 2858 พรรค ในจำนวนนี้เป็นพรรคระดับชาติ 8 พรรค, พรรคระดับรัฐ 54 พรรค และพรรคที่ไม่ได้รับการรับรอง 2796 พรรค

## พรรคระดับชาติ

## พรรคระดับรัฐ

## อ้างอิง
รุ่นพี่

**รุ่นพี่** สามารถหมายถึง

* ''รุ่นพี่'' (ภาพยนตร์), ภาพยนตร์ไทย พ.ศ. 2558
* ''รุ่นพี่'' (ละครชุด), ละครชุดไทย พ.ศ. 2560
คริสโตเฟอร์ (ชื่อ)

## ชื่อต้น

### สมัยโบราณและกลาง
* นักบุญคริสโตเฟอร์
* พระเจ้าคริสตอฟเฟอร์ที่ 1 แห่งเดนมาร์ก
* พระเจ้าคริสตอฟเฟอร์ที่ 2 แห่งเดนมาร์ก
* พระเจ้าคริสตอฟเฟอร์ที่ 3 แห่งเดนมาร์ก
* คริสโตเฟอร์ โคลัมบัส

### สมัยใหม่
* เจ้าชายคริสโตเฟอร์แห่งกรีซและเดนมาร์ก
* คริส บราวน์
* คริส คอร์เนลล์
* คริส เจริโค
* คริส การ์ดเนอร์
* คริส วูด
* คริส อีแวนส์
* คริสโตเฟอร์ ครอสส์
* คริสโตเฟอร์ โนแลน
* คริสโตเฟอร์ โนวินสกี
* คริสโตเฟอร์ ไรท์
* คริสโตเฟอร์ โอนีล
* คริสโตเฟอร์ ฮิตเชนส์
* คริสโตเฟอร์ วอลเคน
* คริสโตเฟอร์ ลี
* คริสโตเฟอร์ ลอยด์
* คริสโตเฟอร์ พลัมเมอร์
* คริสโตเฟอร์ รีฟ
* คริสโตเฟอร์ ดอยล์

## นามสกุล
* วอร์เรน คริสโตเฟอร์

## ตัวละครในบันเทิงคดี
* คริสโตเฟอร์ หรือ ยูซาคุ - ตัวละครจากเรื่องโปเกมอน
* คริสโตเฟอร์ หรือ สึโยชิ - ตัวละครจากเรื่องบาคุกัน มอนสเตอร์บอลทะลุมิติ
* จอมโจรคริสโตเฟอร์ - ตัวละครจากเรื่องล่าขุมทรัพย์อาเซียน
* คริสโตเฟอร์ ริชาร์ด - ตัวละครจากเรื่องลา ฟลอร่า โรงเรียนป่วนก๊วนเจ้าหญิง
* คริสโตเฟอร์ ธอร์นไดค์ - ตัวละครจากเรื่องโซนิค เอ็กซ์ เจ้าเม่นสายฟ้า
* คริสโตเฟอร์ สกายไลน์ - ตัวละครจากเรื่องมายฮีโร่ อคาเดเมีย: วิจิลันเต
* คริสโตเฟอร์ อาโอนุมะ - ตัวละครจากเรื่องดิจิมอนครอสวอร์ส
* คริสโตเฟอร์ ฮาลลิเวลล์ - ตัวละครจากเรื่องชามด์
* คริสโตเฟอร์ โรบิน - ตัวละครจากหนังสือเด็กชุดในชื่อ วินนี่-เดอะ-พูห์ โดย เอ.เอ. มิลน์
* คริสโตเฟอร์ ไพค์ (สตาร์ เทรค) - ตัวละครจากเรื่องสตาร์ เทรค
* คริสโตเฟอร์ โมลติซานตี - ตัวละครจากเรื่องเดอะ โซปราโน่ส์

## ดูเพิ่ม
* คริสโตเฟอร์

หมวดหมู่:ชื่อภาษาตะวันตก
หมวดหมู่:ชื่อ
หมวดหมู่:ชื่อตัว
หมวดหมู่:นามสกุล
เด็กเสเพล (ภาพยนตร์ปี พ.ศ. 2539)

**เด็กเสเพล** () เป็นภาพยนตร์ไทยแนวดรามาจากค่ายไฟว์สตาร์โปรดักชั่น กำกับโดย นพพร วาทิน สร้างจากนวนิยายของ ฉัตรชัย วิเศษสุวรรณภูมิ หรือที่รู้จักในชื่อ พนมเทียน ศิลปินแห่งชาติ ที่ได้รับการดัดแปลงเป็นภาพยนตร์ครั้งแรกในปี พ.ศ. 2503 ภาพยนตร์เรื่องนี้เล่าถึงวัยรุ่นที่หลงเดินทางเข้าสู่ชีวิตแห่งอาชญากรรม เข้าฉายเมื่อวันที่ 21 สิงหาคม พ.ศ. 2539 และได้ถูกสร้างใหม่เป็นละครโทรทัศน์ในชื่อเดียวกันในปี พ.ศ. 2563

## เนื้อเรื่อง
ที่หมู่บ้านชายแดน เกิดความรุนแรงขึ้นระหว่าง กองทัพไทย กับ ขบวนการ คอมมิวนิสต์ ระหว่างการต่อสู้ ภรรยาของศักดิ์ถูกฆ่าตาย อย่างไรก็ตาม ลูกชายของเขาหายตัวไป

ทินหรือสันต์ ลูกชายของศักดิ์เติบโตมาในสภาพยากจนข้นแค้นและกลายเป็นส่วนหนึ่งของแก๊งโจร อยู่มาวันหนึ่ง ทิน ทำร้ายผู้หญิงและขโมยกระเป๋าเงินของเธอ เขาหลบตำรวจโดยซ่อนตัวอยู่ในโรงเรียนที่ศักดิ์สอนอยู่ จากจุดนั้น ศักดิ์พยายามเกลี้ยกล่อมทินว่าชีวิตของอาชญากรไม่ใช่สิ่งที่เขาควรจะเป็น

## นักแสดง
* วินรวีร์ ใหญ่เสมอ รับบท ทิน/สันต์
* คาเรน คล่องตรวจโรค รับบท กอบกุล
* พิศาล อัครเศรณี รับบท ครูศักดิ์
* รุจน์ รณภพ รับบท ชด
* บริบูรณ์ จันทร์เรือง รับบท จ้อน
* เขตต์ ฐานทัพ รับบท ป้อ

## ผลตอบรับ
วินรวีร์ ใหญ่เสมอ คว้ารางวัลนักแสดงนำชายยอดเยี่ยมจากงานประกาศ รางวัลภาพยนตร์แห่งชาติ สุพรรณหงส์ ครั้งที่ 6 ซึ่งจัดขึ้นเมื่อเดือนเมษายน ปี พ.ศ. 2540 โดยภาพยนตร์ยังได้รับอีก 2 รางวัลคือ ถ่ายภาพยอดเยี่ยม โดยคุณ ปรีชา ชื่นชม และ บันทึกเสียงยอดเยี่ยม โดย ห้องบันทึกเสียงรามอินทรา

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2539
หมวดหมู่:ภาพยนตร์ชีวิตไทย
หมวดหมู่:ละครโทรทัศน์ช่อง 7 เอชดี
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์วัยรุ่นไทย
หมวดหมู่:ละครโทรทัศน์ไทยในปี พ.ศ. 2563
แฮแซน แอร์แซนจอนี

**แฮแซน แอร์แซนจอนี** (; 29 กรกฎาคม พ.ศ. 2465 – ประมาณเดือนมิถุนายน พ.ศ. 2512) เป็นนักปฏิรูปมูลวิวัติและรัฐมนตรีว่าการกระทรวงเกษตรของอิหร่านระหว่าง พ.ศ. 2504–2506 และเป็นผู้ริเริ่มปฏิรูปที่ดิน ต่อมาพระเจ้าชาห์ โมฮัมหมัด เรซา ปาห์ลาวี ทรงบีบบังคับให้เขาลาออกและตัวพระองค์เองก็ทรงริเริ่มการปฏิวัติขาว 

แอร์แซนจอนีเป็นรัฐมนตรีว่าการกระทรวงเกษตรในรัฐบาลแอลี แอมีนี และแอซาโดลลอฮ์ แอแลม การปฏิรูปที่ดินของเขาได้รับการสนับสนุนจากประชาชนแต่กลับไม่ได้รับการชื่นชมจากตำรวจลับซอวอกของอิหร่านแต่อย่างใด

## อ้างอิง

หมวดหมู่:นักการเมืองอิหร่าน
สถานีรถไฟเอบิซุ (โตเกียว)

**สถานีรถไฟเอบิซุ** () เป็นสถานีรถไฟตั้งอยู่บริเวณย่านเอบิซุ เขตชิบูยะ กรุงโตเกียว บริหารโดยบริษัทรถไฟญี่ปุ่นตะวันออก (เจอาร์ ตะวันออก) และโตเกียวเมโทร

แรกเริ่มสถานีถูกสร้างขึ้นใน ค.ศ. 1901 เพื่อเป็นสถานีขนส่งเบียร์ให้กับโรงงานเบียร์เยบิซุ และเป็นสถานีสำหรับผู้โดยสาร ค.ศ. 1906 ส่วนรถไฟใต้ดินเริ่มเปิดบริการ ค.ศ. 1964

## เส้นทาง
สถานีรถไฟเอบิซุมีเส้นทางรถไฟให้บริการ ดังนี้

* บริษัทรถไฟญี่ปุ่นตะวันออก (เจอาร์ ตะวันออก)
** สายยามาโนเตะ
** สายไซเกียว
** สายโชนัน-ชินจูกุ
* โตเกียวเมโทร
** โตเกียวเมโทรสายฮิบิยะ

## อ้างอิง

## แหล่งข้อมูลอื่น

* JR East Ebisu Station information 
* JR East Ebisu Station information 
* Tokyo Metro Ebisu Station information 
* Tokyo Metro Ebisu Station information 

อ
อ
หมวดหมู่:โตเกียวเมโทร
หมวดหมู่:สิ่งก่อสร้างในเขตชิบูยะ
กีฬายกน้ำหนักในกีฬาแห่งชาติ ครั้งที่ 47

**กีฬา[[ยกน้ำหนัก]]ใน[[กีฬาแห่งชาติ ครั้งที่ 47]]** เป็นการแข่งขันกีฬายกน้ำหนักที่จัดขึ้นในจังหวัดศรีสะเกษ กำหนดแข่งขันระหว่างวันที่ 20–24 มีนาคม พ.ศ. 2565 โดยได้จัดขึ้นที่หอประชุมโรงเรียนเทศบาล 7 บ้านหนองตะมะพันทาโนนกอง (ธนาคารกรุงเทพ 2) ในครั้งนี้จะมีการแข่งขันทั้งหมด 20 รายการ ซึ่งมีการชิงชัยเหรียญรางวัลรวมทั้งสิ้น 180 เหรียญ (ชาย 90 เหรียญและหญิง 90 เหรียญ)

## สรุปเหรียญรางวัล

## ผู้ได้รับเหรียญรางวัล
### ชาย

### หญิง

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

ยกน้ำหนัก
ลีโอนาร์โด

**ลีโอนาร์โด** สามารถหมายถึง
* ลีโอนาร์โด (ชื่อ) - ชื่อต้นของบุคคล

## บุคคล
* ลีโอนาร์โด ดิแคพรีโอ
* เลโอนาร์โด ดา วินชี
* เลโอนาร์โด ฟีโบนัชชี
* เลโอนาร์ดู อาราอูฌู
* ลีโอนาร์โด นัม
* เลโอนาร์โด ซิกาลิ

## ตัวละครในบันเทิงคดี
* ลีโอนาร์โด (เต่านินจา) - ตัวละครจากเรื่องเต่านินจา
* ลีโอนาร์โด ดันเต้ - ตัวละครจากเรื่องลา ฟลอร่า โรงเรียนป่วนก๊วนเจ้าหญิง
* ลีโอนาร์โด วอทช - ตัวละครจากเรื่องสมรภูมิ เขตป้องกันโลหิต
* ลีโอนาร์โด ลีโอนาร์โด - ตัวละครจากเรื่องClerks: The Animated Series
* ลีโอนาร์โด เวทรา - ตัวละครจากเรื่องเทวากับซาตาน
* เลโอนาร์โด อัลเมดา - ตัวละครจากเรื่องนักเตะแข้งสายฟ้า
* เลโอนาร์โด ลูน่า - ตัวละครจากเรื่องขังดวลแข้ง

## ดูเพิ่ม
* ลีโอ
* เลนเนิร์ด

หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
โรงเรียนผีมีอยู่ว่า…

***โรงเรียนผีมีอยู่ว่า…*** () เป็นละครชุดต้นฉบับของเน็ตฟลิกซ์ สร้างจากการ์ตูนสยองขวัญ 8 เรื่องที่เล่าถึงเหตุการณ์ต่าง ๆ ที่เกิดขึ้นที่โรงเรียนในยามวิกาล โดยเผยแพร่พร้อมกันทั่วโลกในวันที่ 10 สิงหาคม พ.ศ. 2565

## นักแสดง
### "7 โมงพิศวง"
* เค เลิศสิทธิชัย แสดงเป็น คิว
* ณัชพัณณ์ ปรมะเจริญโรจน์ แสดงเป็น น็อต
* ปาณิสรา ริกุลสุรกาน แสดงเป็น ตาล
* วิชัย แซ่ฟ่าน แสดงเป็น ประวิทย์ บุญเสริม

### "แรงสาปแช่ง"
* เจนนิษฐ์ โอ่ประเสริฐ แสดงเป็น เพียงพิศ (เพลง)
* ศิวัช จำลองกุล แสดงเป็น บอย
* พิชชาธร สันตินธรกุล รับบท จินนี่

### "สวย"
* ชินารดี อนุพงษ์ภิชาติ แสดงเป็น ดาว
* ทสร กลิ่นเนียม แสดงเป็น เอมอร

### "นิทานอีศพ"
* พัศชนันท์ เจียจิรโชติ แสดงเป็น สายป่าน
* ษริกา สารทศิลป์ศุภา แสดงเป็น ครูนาริน

### "หัวครูวัยวรรณ"
* ธงชัย ทองกันทม แสดงเป็น ครูวัยวรรณ
* ปัณณวิชญ์ พัฒนศิริ แสดงเป็น ทิม
* วรัชธิปต์ กิตติไพศาล แสดงเป็น ปิ๊ง

### "สูตรลับร้านป้าจง"
* ต้นหน ตันติเวชกุล แสดงเป็น ก้อง
* สีดา พัวพิมล แสดงเป็น ป้าจง

### "พรต้องสาป"
* พัทธดนย์ จันทร์เงิน แสดงเป็น กร
* นลินทิพย์ เพิ่มภัทรสกุล เเสดงเป็น ผีพยาบาล

### "เดินล่าท้าผี"
* ศุภพงษ์ อุดมแก้วกาญจนา แสดงเป็น บอย
* วชิรวิชญ์ เรืองวิวรรธน์ แสดงเป็น ตั้ม

## การผลิต
ละครชุดนี้ผลิดโดยบริษัทไฟว์สตาร์ โปรดักชั่นได้รวบรวมนักแสดงดาวรุ่งจำนวน 14 คน มาถ่ายทอดเรื่องราวทั้ง 8 เรื่องภายใต้ผีมือกำกับของ 6 ผู้กำกับ ซึ่งแต่ละตอนมีจุดขายและคาแร็กเตอร์แต่ต่างกัน โดยถ่ายทำกันในช่วงปลายปี พ.ศ. 2564 และประกาศเปิดตัวครั้งแรกในงาน Geeked Week 2022 ที่จัดขึ้นระหว่างวันที่ 6 มิถุนายน พ.ศ. 2565 - 10 มิถุนายน พ.ศ. 2565 โดยในวันงานวันที่ 6 มิถุนายน พ.ศ. 2565 ได้ฉายตัวอย่างเรื่องสั้น 3 เรื่อง คือ เดินล่าท้าผี, แรงสาปแช่ง และสูตรลับร้านป้าจง

## ประเด็นการละเมิดลิขสิทธิ์
หลังจากโรงเรียนผีมีอยู่ว่าได้ออกฉายในวันที่ 10 สิงหาคม พ.ศ. 2565 ได้มีผู้ชมจำได้ว่ามีตัวละครหนึ่งในตอน “แรงสาบแช่ง” ได้มีการนำโลโก้ของกลุ่ม BL High school ที่ก่อตั้งขึ้นในปี พ.ศ. 2561 มาใช้เป็นตราโรงเรียนติดเสื้อชุดยูนิฟอร์ม จนนำไปสู่แฮชแท็ก “#รรผขี้ก็อป” ติดเทรนด์ทวิตเตอร์ไทยในเวลาต่อมา หลังจากนั้นในวันที่ 11 สิงหาคม พ.ศ. 2565 ทางแฟนเพจ Fivestarmovies ได้โพสต์จดหมายชี้แจงแจ้งว่าได้มีการติดต่อไปที่ผู้รับจ้างออกแบบชุดยูนิฟอร์มดังกล่าว ซึ่งผู้ประสานงานได้แจ้งทางเจ้าของลิขสิทธิ์ว่าผู้รับจ้างยินดีรับผิดชอบและเจรจากับเจ้าของลิขสิทธิ์เพื่อหาข้อยุติ รวมถึงการชำระค่าลิขสิทธิ์ให้เจ้าของลิขสิทธิ์ด้วย

## ตอน

## การตอบรับ
ซีรีส์ถูกวิจารณ์อย่างหนักในส่วนของพล็อตเรื่องที่เดาทางได้ง่าย ความไม่ต่อเนื่องและความคล้ายกันเกินไปของกลวิธีที่ใช้ในการหลอกล่อคนดู แต่ในส่วนของการรับชมบนเน็ตฟลิกซ์นั้นซีรีส์สามารถติดท็อป 10 ของประเทศไทย 4 สัปดาห์ และประเทศอินโดนีเซีย มาเลเซีย และเวียดนาม 2 สัปดาห์

## อ้างอิง

หมวดหมู่:ผลงานต้นฉบับของเน็ตฟลิกซ์
หมวดหมู่:ละครชุด
หมวดหมู่:ละครโทรทัศน์แนวสยองขวัญไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ของเน็ตฟลิกซ์
หมวดหมู่:ผลงานต้นฉบับภาษาไทยของเน็ตฟลิกซ์
หมวดหมู่:ละครโทรทัศน์ไทยในคริสต์ทศวรรษ 2020
กีฬายิงปืนในกีฬาแห่งชาติ ครั้งที่ 47

**กีฬายิงปืนใน[[กีฬาแห่งชาติ ครั้งที่ 47]]** เป็นการแข่งขันกีฬายิงปืนที่จัดขึ้นในจังหวัดศรีสะเกษ กำหนดแข่งขันระหว่างวันที่ 17–24 มีนาคม พ.ศ. 2565 โดยได้จัดขึ้นที่สนามยิงปืน มหาวิทยาลัยการกีฬาแห่งชาติ วิทยาเขตศรีสะเกษ ในครั้งนี้จะมีการแข่งขันทั้งหมด 20 รายการ ซึ่งมีการชิงชัยเหรียญรางวัลรวมทั้งสิ้น 81 เหรียญ

## สรุปเหรียญรางวัล

## ผู้ได้รับเหรียญรางวัล
### ประเภทชาย

### ประเภทหญิง

### ประเภทคู่ผสม

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน 

ยิงปืน
ยูโรเปียนคัพ นัดชิงชนะเลิศ 1972

**ยูโรเปียนคัพ นัดชิงชนะเลิศ 1972** () เป็นการแข่งขันฟุตบอลที่จัดขึ้นที่สนาม De Kuip เมืองรอตเตอร์ดัม เมื่อวันที่ 31 พฤษภาคม ค.ศ. 1972 เป็นการแข่งขันกันระหว่าง อาแจ็กซ์ ของเนเธอร์แลนด์กับ อินเตอร์มิลาน ของอิตาลี ซึ่งเป็นแชมป์ยูโรเปียนคัพ 2 สมัยติดต่อกันในปี ค.ศ. 1964 และ ค.ศ. 1965 เพื่อตัดสินแชมป์ยูโรเปียนคัพ ฤดูกาล 1971–72 โดยอาแจ็กซ์เอาชนะอินเตอร์ด้วยสกอร์ 2-0 ทำให้พวกเขาคว้าแชมป์ยูโรเปียนคัพเป็นสมัยที่ 2 ติดต่อกัน หลังจากที่พวกเขาคว้าแชมป์สมัยแรกในปี ค.ศ. 1971 ได้สำเร็จ สองประตูในครึ่งหลังมาจากโยฮัน ไกรฟฟ์ ตำนานผู้ล่วงลับ

เกมนี้มักถูกกล่าวขานว่าเป็นช่วงเวลาที่ยิ่งใหญ่ที่สุดของ โททัล ฟุตบอล อาแจ็กซ์ครองเกมได้มาก เนื่องจากอินเตอร์เน้นเกมรับด้วยกลยุทธ์ คาเตนัชโช ของพวกเขา

## อ้างอิง

1972
หลุยส์

**หลุยส์** สามารถหมายถึง
* หลุยส์ (ชื่อ) - ชื่อต้นของบุคคล
* หลุยส์ (นามสกุล) - นามสกุลของบุคคล
* หลุยส์แห่งฝรั่งเศส - กษัตริย์แห่งฝรั่งเศส
* หลุยส์ ปาสเตอร์
* หลุยส์ อาร์มสตรอง
* หลุยส์ สก๊อต
* หลุยส์ เมานต์แบ็ตเทน เอิร์ลเมานต์แบ็ตเทนที่ 1 แห่งพม่า

## ตัวละครในบันเทิงคดี
* หลุยส์ - ตัวละครจากเรื่องบีสตาร์
* หลุยส์ หรือ พ่อบ้านของโซฟี - ตัวละครจากเรื่องล่าขุมทรัพย์สุดขอบฟ้า
* หลุยส์ (เอาชีวิตรอดซีรีส์) - ตัวละครจากเรื่องเอาชีวิตรอด
* หลุยส์ วาเลนไทน์ - ตัวละครจากเรื่องเกิดใหม่ทั้งทีก็เป็นสไลม์ไปซะแล้ว
ภูเขาไฟเย็นยวดยิ่ง

[thumb|right|[ดูมมอนส์ หนึ่งในภูเขาไฟเย็นยวดยิ่งที่น่าเชื่อถือบนไททัน ดาวบริวารของดาวเสาร์]]

**ภูเขาไฟเย็นยวดยิ่ง** () หรือ **ภูเขาไฟน้ำแข็ง** (ice volcano) เป็นภูเขาไฟประเภทหนึ่งที่ปะทุสารระเหยง่าย เช่น น้ำ แอมโมเนียหรือมีเทนออกสู่สภาพแวดล้อมเย็นจัดที่อุณหภูมิเท่ากับ/ต่ำกว่าจุดเยือกแข็ง สารเหล่านี้เรียกรวม ๆ ว่าหินหนืดเย็นยวดยิ่ง (cryomagma) หรือหินหลอมเหลวเย็นยวดยิ่ง (cryolava) มักเป็นของเหลวที่สามารถก่อควันแต่บางครั้งอยู่ในรูปไอ หินหนืดเย็นยวดยิ่งนี้จะควบแน่นเป็นของแข็งเมื่อสัมผัสกับสภาพแวดล้อมอุณหภูมิต่ำมากหลังการปะทุ เป็นไปได้ที่ภูเขาไฟเย็นยวดยิ่งจะเกิดบนดาวบริวารน้ำแข็งหรือวัตถุอื่นที่อุดมไปด้วยน้ำที่อยู่พ้นแนวหิมะของระบบสุริยะ เช่น พลูโต ไททัน เซเรสและบางส่วนของยูโรปา นอกจากนี้อาจพบไกเซอร์น้ำแข็งซึ่งเป็นปรากฏการณ์คล้ายกันบนเอนเซลาดัสและไทรทัน

แหล่งพลังงานที่เป็นไปได้ที่วัตถุในระบบสุริยะใช้ละลายน้ำแข็งและเกิดเป็นภูเขาไฟเย็นยวดยิ่งคือแรงเสียดทานน้ำขึ้นลง (tidal friction) โดยตะกอนเยือกแข็งที่โปร่งแสงจะก่อให้เกิดปรากฏการณ์เรือนกระจกใต้พื้นผิว ซึ่งจะสะสมความร้อนไว้จนตะกอนละลาย

อุณหภูมิที่อุ่นขึ้นของควาโอวาร์ วัตถุแถบไคเปอร์ดวงหนึ่งทำให้นักวิทยาศาสตร์เชื่อว่าอาจเคยมีภูเขาไฟเย็นยวดยิ่งบนดาวดวงนี้ เนื่องจากพบการสลายให้กัมมันตรังสีซึ่งให้พลังงานในการละลายน้ำผสมแอมโมเนียที่มีจุดหลอมเหลวที่ -95 องศาเซลเซียส เกิดเป็นของเหลวเย็นจัดปะทุขึ้นจากภูเขาไฟ

## การสังเกต
250px|thumb|right|แผนภาพระบบภูเขาไฟเย็นยวดยิ่งที่เป็นไปได้บนเอนเซลาดัส

วันที่ 27 พฤศจิกายน ค.ศ. 2005 ยานอวกาศ *[[กัสซีนี–เฮยเคินส์|กัสซีนี]]* ถ่ายภาพไกเซอร์ที่ขั้วโลกใต้ของเอนเซลาดัส

มีการพบหลักฐานทางอ้อมถึงภูเขาไฟเย็นยวดยิ่งต่อมาบนดาวบริวารน้ำแข็งหลายดวงในระบบสุริยะ เช่น ยูโรปา ไททัน แกนีมีดและมิแรนดา ยานอวกาศ *กัสซีนี* สังเกตปรากฏการณ์ที่คาดว่าเป็นภูเขาไฟเย็นยวดยิ่งบนไททัน โดยเฉพาะอย่างยิ่งบริเวณเทือกเขาดูมมอนส์และโซตราพาเทราที่อยู่ใกล้เคียง ซึ่งเป็น "หลักฐานที่ดีที่สุดของภูมิลักษณ์ภูเขาไฟบนดาวบริวารน้ำแข็ง" ภูเขาไฟเย็นยวดยิ่งเป็นสิ่งหนึ่งที่ใช้คาดการณ์ถึงแหล่งสะสมมีเทนในชั้นบรรยากาศ

ในปี ค.ศ. 2007 หอดูดาวเจมิไนพบร่องรอยแอมโมเนียไฮเดรตและผลึกน้ำบนพื้นผิวแครอน ดาวบริวารของพลูโต แสดงให้เห็นถึงการมีอยู่ของภูเขาไฟเย็นยวดยิ่งหรือไกเซอร์เย็นยวดยิ่ง ต่อมาในปี ค.ศ. 2015 ยานอวกาศ *[[นิวฮอไรซันส์]]* พบว่าพื้นผิวแครอนยังมีอายุไม่มาก ซึ่งอาจเป็นผลมาจากภูเขาไฟเย็นยวดยิ่ง ขณะที่มีการพบภูเขายอดแหว่งบนพลูโต ซึ่งเป็นองค์ประกอบของภูเขาไฟเย็นยวดยิ่ง

ในปี ค.ศ. 2015 ยานอวกาศ *[[ดอว์น (ยานอวกาศ)|ดอว์น]]* จับภาพจุดสว่างสองแห่งในแอ่งบนเซเรส นำไปสู่การคาดการณ์ถึงภูเขาไฟเย็นยวดยิ่ง ต่อมาเดือนกันยายน ค.ศ. 2016 นักวิทยาศาสตร์นาซารายงานผลการศึกษาภูเขาอะฮูนามอนส์บนเซเรสว่าเป็น "โดมภูเขาไฟที่ไม่เหมือนที่ใดในระบบสุริยะ ภูเขาขนาดใหญ่นี้มีแนวโน้มเกี่ยวข้องกับภูเขาไฟ โดยเฉพาะภูเขาไฟเย็นยวดยิ่ง ซึ่งปะทุของเหลวจากสารระเหยง่ายอย่างน้ำ แทนที่จะเป็นซิลิเกต ... เป็นตัวอย่างเดียวของภูเขาไฟเย็นยวดยิ่งที่อาจเกิดจากของผสมโคลนเค็ม และก่อตัวเมื่อไม่นานมานี้" นอกจากนี้แอ่งออเคเตอร์บนเซเรสที่มีจุดสว่างอาจมีภูเขาไฟเย็นยวดยิ่ง การศึกษาในปี ค.ศ. 2017 ระบุว่าการปะทุครั้งใหญ่ล่าสุดของแอ่งออเคเตอร์เกิดขึ้นเมื่อ 4 ล้านปีก่อน และน่าจะยังคงมีพลัง

## อ้างอิง

หมวดหมู่:วิทยาภูเขาไฟ
หมวดหมู่:ธรณีวิทยาดาวเคราะห์
สายเคฮิง–โทโฮกุ

**สายเคฮิง-โทโฮกุ** () เป็นเส้นทางรถไฟในประเทศญี่ปุ่น ระหว่างนครไซตามะ คาวางูจิ โตเกียว คาวาซากิ และโยโกฮามะ เป็นส่วนหนึ่งของเครือข่ายเส้นทางรถไฟบริษัทรถไฟญี่ปุ่นตะวันออก รวมระยะทาง 59.1 กิโลเมตร 

ปกติแล้วเส้นทางสายนี้จะใช้เส้นทางเดียวกับสายสายหลักโทโฮกุและสายหลักโทไกโด แต่ระหว่างสถานีรถไฟอากาบาเนะถึงสถานีรถไฟอูเอโนะจะแยกเส้นทางวิ่งกันกับสายหลักโทโฮกุ

ปลายสายทางด้านทิศใต้ขบวนรถไฟจะให้บริการโดยวิ่งผ่านเข้าสู่เส้นทางของสายเนงิชิ ที่เชื่อมระหว่างสถานีรถไฟโยโกฮามะกับสถานีรถไฟโอฟูนะ เป็นผลให้เส้นทางรถไฟทั้งหมดตั้งแต่โอมิยะจนถึงโอฟูนะมักเรียกอีกชื่อหนึ่งว่าสาย "เคฮิง-โทโฮกุ-เนงิชิ" (京浜東北線・根岸線) โดยในแผนที่ระบบการเดินรถไฟมักใช้สีฟ้าอ่อนร่วมกัน

## ความเป็นมา
thumb|left|รถไฟทดสอบเส้นทางสายเคฮิงที่สถานียูรากูโจ ในปี ค.ศ. 1914
เปิดให้บริการวันที่ 20 ธันวาคม ค.ศ. 1914 ระหว่างสถานีรถไฟชินางาวะ กรุงโตเกียว กับสถานีรถไฟทาคาชิมาโจ นครโยโกฮามะ แรกเริ่มมีชื่อว่ารถไฟฟ้าสายโทไกโด (東海道電車線) ต่อมาวันที่ 30 กันยายน ค.ศ. 1915 จึงเปลี่ยนชื่อเป็นสายเคฮิง (京浜線) และขยายเส้นทางไปทางทิศใต้ถึงสถานีรถไฟซากูระงิโจ 

ส่วนทิศเหนือขยายเส้นทางผ่านเส้นทางสายหลักโทโฮกุถึงสถานีรถไฟอากาบาเนะ ใน ค.ศ. 1928 และสถานีรถไฟโอมิยะ ใน ค.ศ. 1932

ชื่อเส้นทางมาจากตัวอักษรหลังของคำว่าโตเกียว (東**京**) โยโกฮามะ (横**浜**) และเส้นทางรถไฟที่มีชื่อว่าสายหลักโทโฮกุ (**東北**本線)

## รูปแบบการเดินรถ
thumb|left|ชั่วโมงเร่งด่วนระหว่างสายยามาโนเตะกับสายเคฮิง-โทโฮกุ ที่สถานีอูเอโนะ
ในชั่วโมงเร่งด่วนจะมีระยะห่างระหว่างขบวน 2-3 นาที และทุก 5 นาทีในช่วงกลางวันในเวลาที่เหลือ โดยปกติแล้วขบวนรถไฟทุกขบวนกำหนดเป็นรถไฟท้องถิ่น (Local) (各駅停車, *Kakueki-Teisha*) หยุดทุกสถานีในเส้นทาง อย่างไรก็ตาม ในช่วงเวลา (10:30-15:30) ของทุกวันขบวนรถจะเปลี่ยนเป็นรถเร็ว (Rapid) (快速, *kaisoku*) โดยจะหยุดในบางสถานีในช่วงที่เส้นทางอยู่ในเขตโตเกียว ที่เส้นทางวิ่งคู่ขนานและทับซ้อนกับสายยามาโนเตะ 

## รายชื่อสถานี
ขบวนรถไฟท้องถิ่นจะจอดทุกสถานี ส่วนขบวนรถเร็ว "Rapid" จะจอดในสถานีที่มีเครื่องหมาย "●" และ "■" ในวันธรรมดา (สถานีที่มีเครื่องหมาย "■" สามารถเปลี่ยนชานชาลาเพื่อเปลี่ยนไปสายยามาโนเตะได้) และสถานีที่มีเครื่องหมาย "▲" สำหรับรถเร็ว "Rapid" ที่จะจอดในวันหยุดสุดสัปดาห์และวันหยุดราชการเท่านั้น

## อ้างอิง


## แหล่งข้อมูลอื่น

* Stations of the Keihin-Tōhoku Line (JR East) 
* japan-guide.com: JR Keihin-Tōhoku Line

หมวดหมู่:บริษัทรถไฟญี่ปุ่น
หมวดหมู่:การขนส่งระบบรางในจังหวัดไซตามะ
หมวดหมู่:การขนส่งระบบรางในจังหวัดคานางาวะ
หมวดหมู่:การขนส่งระบบรางในโตเกียว
คลองบางซื่อ (กรุงเทพมหานคร)

[thumb|[วัดแก้วฟ้าจุฬามณีอยู่ตรงปากคลองบางซื่อช่วงแรก]]
[thumb|[สะพานพิบูลสงครามข้ามคลองบางซื่อ]]
**คลองบางซื่อ** เป็นลำน้ำสาขาของแม่น้ำเจ้าพระยา ในปัจจุบันแบ่งออกเป็น 2 ช่วง ช่วงแรกเริ่มจากแม่น้ำเจ้าพระยาทางทิศเหนือของวัดแก้วฟ้าจุฬามณีไปทางทิศตะวันออกจนบรรจบคลองเปรมประชากร (ลำน้ำที่ตรงต่อเนื่องไปคือคูข้างสโมสรนายทหารอากาศ ซึ่งก็คือแนวคลองเก่าของคลองบางซื่อก่อนจะมีการขุดคลองประปา) ส่วนช่วงที่ 2 เริ่มจากคลองเปรมประชากร ขนานคู่กับคลองประปาทางด้านทิศเหนือ โดยคลองส่วนดังกล่าวเป็นส่วนที่ขุดใหม่เพื่อไปบรรจบกับแนวคลองเดิมบริเวณแยกสะพานดำ แทนที่แนวคลองเก่าหลังจากขุดคลองประปา ก่อนจะไหลไปทางทิศตะวันออกจนบรรจบคลองลาดพร้าวบริเวณชุมชนลาดพร้าว 45 คลองบางซื่อในเขตดุสิตมีความยาว 1,550 เมตร ในเขตบางซื่อมีความยาว 500 เมตร ในเขตพญาไทมีความยาว 2,600 เมตร ในเขตดินแดงมีความยาว 1,450 เมตร และในเขตห้วยขวางมีความยาว 1,800 เมตร คลองมีความกว้าง 6–18 เมตร

เมื่อ พ.ศ. 2557 มีการฟื้นฟูคลองบางซื่อขึ้นมา เช่น มีการจัดพิธีบวชคลอง มีการปลูกหญ้าแฝกลงในลำคลองเพื่อให้รากแฝกช่วยกรองน้ำเสีย และทำน้ำหมักจุลินทรีย์แล้วเทลงในคลองเพื่อให้จุลินทรีย์บำบัดน้ำเสีย จนถึงปัจจุบันนี้น้ำในคลองบางซื่อช่วงถนนรัชดาภิเษกถึงชุมชนริมคลองบางซื่อลาดพร้าว 46 น้ำในคลองใสขึ้น มีปลาแหวกว่ายให้เห็น จากข้อมูล พ.ศ. 2562 ริมคลองบางซื่อช่วงใกล้คลองลาดพร้าวมีบ้านรุกล้ำแนวเขื่อน ต่อมาทางภาครัฐได้สร้างบ้านใหม่ทดแทนบ้านรุกล้ำแนวคลอง

ในปัจจุบันใต้คลองบางซื่อมีอุโมงค์ระบายน้ำขนาดใหญ่ช่วยแก้ไขปัญหาน้ำท่วม มีขนาดเส้นผ่านศูนย์กลาง 5 เมตร ยาวประมาณ 6.40 กิโลเมตร นอกจากนี้ สำนักการระบายน้ำ กรุงเทพมหานคร ยังมีโครงการก่อสร้างสถานีสูบน้ำตอนปลายอุโมงค์กำลังสูบ 60 ลูกบาศก์เมตรต่อวินาที และโครงการก่อสร้างเขื่อนคอนกรีตเพื่อป้องกันน้ำท่วมในคลอง

## อ้างอิง

บางซื่อ
บางซื่อ
บางซื่อ
บางซื่อ
บางซื่อ
วอลเลย์บอลหญิง ถ้วย ก. 2565

**วอลเลย์บอลหญิง ถ้วย ก. 2565** หรือเป็นที่รู้จักกันในชื่อ **วอลเลย์บอลซีเล็คทูน่า ประชาชนหญิง ถ้วย ก ชิงชนะเลิศแห่งประเทศไทย ประจำปี 2565** ตามชื่อของผู้สนับสนุนหลัก เป็นการแข่งขันวอลเลย์บอลหญิงชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี มีทีมเข้าร่วมด้วยกันทั้งสิ้น 6 ทีม กำหนดจัดแข่งขันขึ้นที่จังหวัดศรีสะเกษ ระหว่างวันที่ 19–23 กรกฎาคม

## ทีมที่เข้าร่วมแข่งขัน

## การแบ่งกลุ่ม

## รอบแรก

### กลุ่มเอ

|}

|}

### กลุ่มบี

|}

|}

## รอบสุดท้าย

### รอบรองชนะเลิศ

|}

### รอบชิงอันดับที่ 3

|}

### รอบชิงชนะเลิศ

|}

## อันดับการแข่งขัน

## รางวัลส่วนบุคคล

***ผู้เล่นทรงคุณค่า:** 
:  พรพรรณ เกิดปราชญ์ (PEA-ศรีสะเกษ)
* **ตัวเซตยอดเยี่ยม**
:  พรพรรณ เกิดปราชญ์ (PEA-ศรีสะเกษ)
* **ตัวตบหัวเสายอดเยี่ยม**
:  วิภาวี ศรีทอง (สุพรีม ชลบุรี)
:  ชัชชุอร โมกศรี (PEA-ศรีสะเกษ)

* **ตัวบล็อกกลางยอดเยี่ยม**
:  ปลื้มจิตร์ ถินขาว (PEA-ศรีสะเกษ)
:  วัชรียา นวลแจ่ม (สุพรีม ชลบุรี)
* **ตัวตบตรงข้ามยอดเยี่ยม**
:  หวัง ยินตี๋ (จีน ยู-18)
* **ตัวรับอิสระยอดเยี่ยม**
:  ซุ่น หว่านหยุน (จีน ยู-18)

## แหล่งข้อมูลอื่น
*สมาคมกีฬาวอลเลย์บอลแห่งประเทศไทย – เว็บไซต์อย่างเป็นทางการ

หมวดหมู่:กีฬาไทยในปี พ.ศ. 2565
หมวดหมู่:วอลเลย์บอลในปี พ.ศ. 2565
หมวดหมู่:การแข่งขันกีฬาในจังหวัดศรีสะเกษ
ศาลเจ้าชินโตศรีราชา

**ศาลเจ้าชินโตศรีราชา** () เป็นศาลเจ้าของลัทธิชินโต ตั้งอยู่ถนนสุรศักดิ์สงวน ตำบลศรีราชา อำเภอศรีราชา จังหวัดชลบุรี ภายในประดิษฐานสุริยเทวีอามาเตราซุ และอูกาโนมิตามะ เพื่อเป็นศูนย์รวมจิตใจของประชาคมญี่ปุ่นในศรีราชาซึ่งมีอยู่เป็นจำนวนมาก และถือเป็นศาลเจ้าชินโตแห่งที่สองในประเทศไทย

## ประวัติ
ก่อนหน้านี้เคยมีการก่อสร้างศาลเจ้าชินโตแห่งแรกในประเทศไทย ภายในมูลนิธิเพื่อการศึกษาและวัฒนธรรม จังหวัดกาญจนบุรี เพื่อรำลึกถึงความสูญเสียในสงครามโลกครั้งที่สอง ต่อมามาซาฮิโระ อาเบะ นายกสมาคมศาลเจ้าชินโต ศรีราชา มีแนวคิดที่จะสร้างศาลเจ้าชินโต ในท้องที่อำเภอศรีราชา จังหวัดชลบุรี เพราะเป็นแหล่งอาศัยของชาวญี่ปุ่นกลุ่มใหญ่ และทางสมาคมอยากเห็นเยาวชนญี่ปุ่นเข้าร่วมพิธีแห่มิโกชิ () หรือพระเกี้ยว รอบเมืองศรีราชา ซึ่งเป็นธรรมเนียมสำคัญของชาวญี่ปุ่น 

ทางสมาคมได้เริ่มการก่อสร้างศาลตั้งแต่เดือนตุลาคม พ.ศ. 2564 โดยใช้สถาปัตยกรรมญี่ปุ่น นำเข้าวัสดุการก่อสร้างและนำช่างก่อสร้างมาจากประเทศญี่ปุ่นทั้งหมด รวมถึงเชือกชิเมนาวะน้ำหนัก 130 กิโลกรัม ซึ่งแขวนไว้หน้าศาลเจ้าเพื่อป้องกันสิ่งชั่วร้าย ก็ถูกสร้างขึ้นจากความร่วมมือของสมาคมนักธุรกิจชิเมนาวะจากจังหวัดชิมาเนะ ศาลเจ้าก่อสร้างแล้วเสร็จในเดือนกุมภาพันธ์ พ.ศ. 2565 แต่พิธีเปิดศาลเจ้าถูกเลื่อนเรื่อยมาจากสถานการณ์การแพร่ระบาดของเชื้อไวรัสโควิด-19

วันที่ 21 กรกฎาคม พ.ศ. 2565 มีการเชิญนักบวชชินโต คือกูชิและคันนูชิจากประเทศญี่ปุ่นเพื่อทำพิธีเปิด และวันที่ 22 กรกฎาคมปีเดียวกัน ศาลเจ้าชินโตศรีราชาได้จัดพิธีอัญเชิญเทพเจ้ามาประดิษฐาน ณ ที่ตั้งใหม่ มีเทพเจ้าสำคัญสองพระองค์ คือ อามาเตราซุ สุริยเทวีแห่งแสงสว่าง และอูกาโนมิตามะ เทพแห่งความอุดมสมบูรณ์ โดยมีฉัตรชัย ทิมกระจ่าง นายกเทศมนตรีเมืองศรีราชาเป็นประธานในพิธี

ศาลเจ้าชินโตศรีราชามีการจ้างหญิงสาวชาวไทยทำงานเป็นมิโกะแบบไม่เต็มเวลา ทำหน้าที่ให้ข้อมูล ทำความสะอาด และขายเครื่องรางแก่ผู้ที่มาสักการะศาลเจ้า

## อ้างอิง

ศรีราชา
หมวดหมู่:ศาสนสถานในอำเภอศรีราชา
การถ่ายภาพรังสีส่วนตัดอาศัยคอมพิวเตอร์แบบความละเอียดสูง

**การถ่ายภาพรังสีส่วนตัดอาศัยคอมพิวเตอร์แบบความละเอียดสูง** () เป็นการถ่ายภาพรังสีส่วนตัดอาศัยคอมพิวเตอร์รูปแบบหนึ่งที่ใช้เทคนิกพิเศษเพื่อเพิ่มความละเอียดของภาพ ใช้ในการวินิจฉัยโรคได้หลายอย่าง ที่สำคัญ เช่น โรคปอด โดยสามารถประเมินเนื้อปอดได้
## อ้างอิง

## แหล่งข้อมูลอื่น
* High-Resolution Computed Tomography in Interstitial Lung Disease
* Hi-res chest CT diagnostic algorithm
*Understanding High-Resolution Computed Tomography

หมวดหมู่:การสร้างภาพทางการแพทย์
หลอดลมโป่งพอง

**หลอดลมโป่งพอง** () คือภาวะที่บางส่วนของทางหายใจในปอดขยายขนาดขึ้นอย่างถาวร ผู้ป่วยมักมีอาการไอเรื้อรังแบบมีเสมหะ อาการอื่นๆ เช่น หายใจลำบาก ไอเป็นเลือด และเจ็บหน้าอก อาจมีอาการหายใจมีเสียงหวีดหรือนิ้วปุ้มร่วมด้วยก็ได้ ผู้ป่วยโรคนี้อาจมีการติดเชื้อในปอดซ้ำได้บ่อยๆ

หลอดลมโป่งพองอาจเป็นผลจากโรคติดเชื้อหรือโรคที่ไม่ได้เป็นมาตั้งแต่กำเนิดได้หลายอย่าง เช่น ปอดอักเสบ วัณโรค ภูมิคุ้มกันผิดปกติ และอาจเป็นจากโรคทางพันธุกรรมตั้งแต่กำเนิด เช่น ซิสติกไฟโบรซิส ซึ่งผู้ป่วยซิสติกไฟโบรซิสแทบทุกคนในที่สุดแล้วจะมีภาวะหลอดลมโป่งพองรุนแรงตามมาได้ หากไม่นับรายที่เกิดจากซิสติกไฟโบรซิสแล้วผู้ป่วยหลอดลมโป่งพองร้อยละ 10-50 เกิดขึ้นโดยที่ไม่พบสาเหตุ กลไกของโรคนี้คือเกิดการอักเสบมากเกินไปจนทางหายใจถูกทำลาย หลอดลมที่ได้รับผลกระทบจะขยายใหญ่และสูญเสียความสามารถในการระบายสารคัดหลั่ง สารคัดหลั่งเหล่านี้จะทำให้มีเชื้อแบคทีเรียในเนื้อปอดมากขึ้น ทำให้เกิดการอุดตันทางหายใจ และทำลายทางหายใจให้แย่ลงไปอีก โรคนี้ถือเป็นโรคปอดอุดกั้นชนิดหนึ่ง โรคอื่นๆ ในกลุ่มนี้ เช่น โรคปอดอุดกั้นเรื้อรัง (COPD) และโรคหืด การวินิจฉัยเริ่มจากการสงสัยจากอาการ และยืนยันการวินิจฉัยด้วยการทำซีทีสแกน การเพาะเชื้อจากเสมหะอาจมีประโยชน์สำหรับผู้ป่วยรายที่มีอาการแย่ลงโดยเฉียบพลัน และควรทำอย่างน้อยปีละครั้ง
## อ้างอิง

## แหล่งข้อมูลอื่น

หมวดหมู่:โรคเรื้อรังของทางเดินหายใจส่วนล่าง
หมวดหมู่:รูปผิดปกติแต่กำเนิดของระบบหายใจ
หลังคาเบงกอล

**หลังคาเบงกอล** () หมายถึงหลังคาโค้งรูปโดมปลายโค้งลงที่มักพบในสถาปัตยกรรมโมกุลและราชปุตของอินเดียเหนือ เขาใจกันว่าหลังคาแบบนี้พึ่งมาปรากฏในสถาปัตยกรรมของอินเดียเหนือนับตั้งแต่ศตวรรษที่ 16 เป็นต้นมา และมีที่มาย้อนไปถึงหลังคาสานในชนทบทของเบงกอล

ลักษณะสำคัญของหลังคาเบงกอลคือรูปกว้างกึ่งโดม โค้งลงที่ปลายสองด้าน สามารถแบ่งชนิดหลังคาเบงกอลออกเป็นรูปแบบที่พบได้ทั่วไป คือ "โดจาลา" (*do-chala*), *[[char-chala|จารจาลา]]* และ *[[at-chala|อัตจาลา]]*

## อ้างอิง

หมวดหมู่:สถาปัตยกรรมอินเดีย
หมวดหมู่:หลังคา
สาวลับใช้

**สาวลับใช้** () เป็นภาพยนตร์ไทยสยองขวัญแนวไล่เชือด-เหนือธรรมชาติ ที่กำกับโดยลี ทองคำ เขียนโดยลี ทองคำ และปิยะลักษณ์ ตันติศรีสกุล นำแสดงโดยพลอย ศรนรินทร์ ภาพยนตร์เรื่องนี้ออกฉายทางเน็ตฟลิกซ์ ตั้งแต่วันที่ 9 กรกฎาคม พ.ศ. 2563

## นักแสดง
* พลอย ศรนรินทร์ รับบท จอย
* ธีรภัทร์ สัจจกุล รับบท นิรัชต์
* สาวิกา ไชยเดช รับบท คุณหญิงอุมา
* คีตภัทร ป้องเรือ รับบท นิด
* กรรณาภรณ์ พวงทอง รับบท พลอย
* ณัฐนี สิทธิสมาน รับบท วรรณ
* อุ่นเรือน ราโชติ รับบท พร
*รัชนก สุวรรณเกตุ รับบท ฝน

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ไทยที่ออกฉายในปี พ.ศ. 2563
หมวดหมู่:ภาพยนตร์ไทยในคริสต์ทศวรรษ 2020
หุพฬิ–ธารวาฑ

เขตมหานคร **หุพฬิ** (อักษรโรมัน: Hubli) และ **ธารวาฑ** (อักษรโรมัน: Dharwad) เป็นนครคู่ในรัฐกรณาฏกะ ประเทศอินเดีย ประกอบด้วยนครหุพฬิและธารวาฑ ถือเป็นเทศบาลที่ใหญ่ที่สุดอันดับสองของรัฐในแง่ของขนาดพื้นที่และประชากร รองจากเมืองหลวงรัฐ บังกาลอร์ หุพฬิ–ธารวาฑ เป็นเขตมหานครที่ใหญ่ที่สุดเป็นที่สองในรัฐ รองจากนครบังกาลอร์ ธารวาฑเป็นศูนย์กลางการปกครอง ส่วนหุพฬิซึ่งตั้งอยู่ทางตะวันออกเฉียงใต้ ห่างไป 20 กิโลเมตร เป็นศูนย์กลางเศรษฐกิจสำคัญของกรณาฏกะเหนือ รัฐบาลส่วนท้องถิ่นที่ดูแลคือองค์การบริหารเทศบาลหุพฬิ-ธารวาฑ (HDMC)

## อ้างอิง

หมวดหมู่:เมืองในรัฐกรณาฏกะ
หุพพัฬฬิ

**หุพฬิ** (อักษรโรมัน: Hubli) หรือชื่อทางการ **หุพพัฬฬิ** (อักษรโรมัน: Hubballi) เป็นนครในรัฐกรณาฏกะ ประเทศอินเดีย เขตมหานครหุพฬิ-ธารวาท ซึ่งรวมกับธารวาท ถือเป็นเขตมหานครที่ใหญ่ที่สุดอันดับสองของรัฐ และใหญ่ที่สุดในกรณาฏกะเหนือ 

## อ้างอิง

หมวดหมู่:เมืองในรัฐกรณาฏกะ
ธารวาฑ

**ธารวาฑ** (อักษรโรมัน: Dharwad) หรือ **ธารวาร** (อักษรโรมัน: Dharwar) เป็นนครในทางเหนือของรัฐกรณาฏกะ ประเทศอินเดีย ศูนย์กลางการปกครองของอำเภอธารวาฑ ในปี 1962 ได้รวมเข้ากับหุพฬิตั้งเป็นเขตมหานครหุพฬิ-ธารวาฑ

ธารวฑมีสถาบันการศึกษามากมาย เช่น สถาบันไอทีอินเดียธารวาฑ หนึ่งใน 25 สถาบันของไอทีอินเดีย, ไอไอทีธารวาฑ หนึ่งใน 23 สถาบันไอไอทีในประเทศ และมหาวิทยาลัยกรณาฏก

## อ้างอิง

หมวดหมู่:เมืองในรัฐกรณาฏกะ
โสลาปูร์

**โสลาปูร์** (อักษรโรมัน: Solapur, ) เป็นนครในรัฐมหาราษฏระทางใต้ ใกล้กับพรมแดนรัฐกรณาฏกะ ในประเทศอินเดีย โสลาปูร์ตั้งอยู่บนเส้นทางทางรถและทางรางที่เชื่อมต่อระหว่างมุมไบ, ปูเณ, บังกาลอร์ และ ไฮเดอราบาด รวมถึงมีแขนงเชื่อมต่อไปยังอำเภอกาลพุราคี และ วิชัยปุระในรัฐกรณาฏกะ และนับตั้งแต่ปี 2015 ใีโครงการก่อสร้างท่าอากาศยานโสลาปูร์ขึ้นเพื่อรองรับการเจริญเติบโตของเมือง

โสลาปูร์เป็นผู้นำในการผลิตยาสูบของรัฐ และมีชื่อเสียงจากจาดาร์โสลาปูรี ซึ่งเป็นผ้าขนหนูที่มีชื่อเสียงในระดับโลก

## อ้างอิง

หมวดหมู่:เมืองในรัฐมหาราษฏระ
โกฏา

**โกฏา** (อักษรโรมัน: Kota, ), เดิมสะกด *Kotah*) เป็นนครในแถบตะวันออกเฉียงใต้ของรัฐราชสถาน ประเทศอินเดีย ตั้งอยู่ราว  ทางใต้ของชัยปุระ เมืองหลวงรัฐ บนฝั่งของแม่น้ำจัมพัล มีประชากร 1.2 ล้านคน ถือเป็นเมืองใหญ่สุดอันดับสามของรัฐรองจากชัยปุระ และ โชธปุระ เป็นศูย์กลางการปกครองของอำเภอโกฏา และ มณฑลโกฏา โกฎาเป็นศูนย์กลางการสอนเสริมพิเศษและเตรียมตัวสอบเข้าสมาหวิทยาลัยโดยเฉพาะในสายวิศวกรรมศาสตร์และแพทยศาสตร์ของประเทศ

ในอดีต โกฏาเคยเป็นส่วนหนึ่งของรัฐมหาราชาพุนที และแยกออกมาเป็นรัฐมหาราชาของตนในศตวรรษที่ 16 พระราชวังและสวนจากสมัยรัฐมหาราชายังคงพบได้เป็นสถานที่ท่องเที่ยวในโกฏาปัจจุบัน 

โกฏาเป็นเมืองที่นิยมในวัยรุ่นอินเดียซึ่งเดินทางมาเพื่อเรียนเสริมเตรียมสอบเข้ามหาวิทยาลัยในสายวิศวกรรมศาสตร์และแพทยศาสตร์ โดยเฉพาะเพื่อเตรียมการสอบเข้าอย่าง IIT JEE และ NEET

## เศรษฐกิจ
โกฏเป็นแหล่งค้าขายและแหล่งปลูกฝ้าย, มิลเลต, แป้งสาลี, ผักชี และ เมล็ดน้ำมัน นอกจากนี้ยังมีอุตสาหกรรมทอผ้า สกัดน้ำมันเมล็ด นม และงานประดิษฐ์หัตถกรรมพวกโลหะ นอกจากนี้ยังเป็นที่รู้จักจากอุตสาหกรรมขัดเงาหินซึ่งรู้จักในชื่อ หินโกฏา ซึ่งใช้ในงานปูพื้น 

นับตั้งแต่ราวปี 2000 เป็นต้นมา โกฏาเป็นแหล่งอุตสาหกรรมและธุรกิจติวเสริมพิเศษและผลิตนักเรียนที่ทำคะแนนสอบ IIT-JEE และสอบเข้าแพทย์ด้วยคะแนนสูงมาตลอด ธุรกิจสอนเสริมเพื่อสอบเข้ามหาวิทยาลัยในโกฏาสร้างรายได้กว่า 40,000 ล้านรูปี ซึ่งยังช่วยส่งเสริมเศรษฐกิจในภูมิภาคด้วย ธุรกิจนี้เติบโตสูงมากจนเริ่มส่งผลต่อธุรกิจและอุตสาหกรรมกลุ่มอื่น ๆ ในเมืองโกฏาเอง

## อ้างอิง

หมวดหมู่:เมืองในรัฐราชสถาน
ฮิสแปนิคอเมริกันควีน

**เรย์นา อิสปาโนอาเมริกานา** (Reina Hispanoamericana, Hispanic American Queen) เป็นการประกวดความงามประจำปีเพื่อเฉลิมฉลองมรดก ภาษาและวัฒนธรรมของสเปน เริ่มต้นในปี 1991 ในชื่อ **เรนา ซูดาเมริกานา** (Reina Sudamericana, South American Queen), ตั้งอยู่ในเมืองซานตากรุซเดลาซิเอร์รา, ประเทศโบลิเวีย ผู้เข้าร่วมถึงปี 2003 ถูกจำกัดให้อยู่ใน 10 ประเทศในอเมริกาใต้ ในปี 2004 ผู้เข้าร่วมจาก ปานามาและคอสตาริกา ในอเมริกากลางได้รับเชิญในปี 2006 ผู้เข้าร่วมจากสาธารณรัฐโดมินิกัน, นิการากัว, เปอร์โตริโก, โปรตุเกส, และสเปน เข้าร่วมในปี 2007 มีการเพิ่มเม็กซิโก, กัวเตมาลา, ฮอนดูรัส และสหรัฐ และเปลี่ยนชื่อเป็น เรย์นา อิสปาโนอาเมริกานา (Reina Hispanoamericana) และในปี 2008 กูราเซาและเฮติถูกเพิ่มเข้ามาในปี 2017 เพิ่มฟิลิปปินส์, แคนาดา และออสเตรเลีย. การประกวดจัดโดย Promociones Gloria ซึ่งตั้งอยู่ในโบลิเวีย มีผู้เข้าแข่งขันมากกว่า 20 คนเข้าร่วมทุกปี

## ผู้ชนะการประกวด

## ดูเพิ่ม

* รายการประกวดความงาม

## อ้างอิง

## แหล่งข้อมูลอื่น

หมวดหมู่:การประกวดนางงาม
หาวรา

**หาวรา** (, ; , ) หรือ **หาโอรา** () เป็นเมืองใหญ่สุดอันดับสองจองรัฐเบงกอลตะวันตก รองจากโกลกาตา หาวราตั้งอยู่บนฝั่งของแม่น้ำหูฆลี ตรงข้ามกันกับโกลกาตา หาวราเป็นศูนย์กลางการปกครองของอำเภอหาวราและตำบลหาวราสาทร

หาวราเติบโตขึ้นอย่างรวดเร็วและต้องเผชิญกับปัญหาเมืองใหญ่ อย่างการจราจรติดขัด ความหนาแน่นของประชากร และมลภาวะ 

นวนิยายเรื่อง *[[City of Joy]]* เล่าเรื่องในสลัมของกัลกัตตา และต่อมากลายเป็นชื่อเล่นของกัลกัตตา แท้จริงแล้วสลัมในเรื่องได้เค้ามาจากสลัมในหาวรา ไม่ใช่ในโกลกาตา

## อ้างอิง

## แหล่งข้อมูลอื่น
* 
* 

หมวดหมู่:เมืองในรัฐเบงกอลตะวันตก
นวีมุมไบ

**นวีมุมไบ** (, )เป็นนครมีผัง ตั้งอยู่บนชายฝั่งทะเลอาหรับในมณฑลกงกัณ รัฐมหาราษฏระ ประเทศอินเดีย นวีมุมไบถือเป็นส่วนหนึ่งของภูมิภาคมหานครมุมไบ และมีประชากร 1,119,477 คน

พื้นที่นี้เสนอขึ้นพัฒนาเป็นนครใหม่ในปี 1971 เพื่อเป็นนครวางผังใหม่ให้กับมุมไบ โดยรัฐบาลรัฐมหาราษฏระ องค์การรัฐบาล CIDCO จัดตั้งขึ้นใหม่เพื่อดูแล บริหาร และพัฒนานครนวีมุมไบขึ้นใหม่ นวีมุมไบมีพื้นที่อยู่ในสองอำเภอ ได้แก่ฐาเณ และ รายคท นวีมุมไบได้รับการจัดอันดับเป็นนครที่สะอาดที่สุดอันดับสามจาก 73 นคร โดยกระทรวงพัฒนานคร (MoUD) ส่วนหนึ่งของสวัฉภารตอภิยัน

## อ้างอิง

หมวดหมู่:เมืองในรัฐมหาราษฏระ
ธนพาท

**ธนพาท** (อักษรโรมัน: Dhanbad) เป็นนครในรัฐฌารขัณฑ์ มีประชากรมากที่สุดในรัฐเป็นอันกับสองรองจากชมเศทปุระ ธนพาทมีพรมแดนติดกับอำเภอปัศจิมพรธมัน และ ปุรุลิยา ของรัฐเบงกอลตะวันตก ธนพาทได้รับสมญาว่าเป็น "เมืองหลวงถ่านหินของอินเดีย" เนื่องจากเป็นที่ตั้งของเหมืองขุดถ่านหินที่ใหญ่ที่สุดแห่งหนึ่งของประเทศ และเป็นที่ตั้งของสถาบันวิทยาขุดแร่ (ปัจจุบันเป็น ไอไอทีธนพาท) ธนพาทเป็นเมืองที่มีสัญญาณ 4G ครอบคลุมมากที่สุดในประเทศอินเดีย ตามรายงานของโอเพินซิกนัล

ธนพาทเป็นเมืองที่สะอาดที่สุดอันดับที่ 56 ของอินเดีย ตามผลสำรวจปี 2019 สวาฉสุรเวกศาน ถือว่าปรับปรุงขึ้นมากจากการเป็นเมืองที่สกปรกที่สุดในประเทศตามผลสำรวจเดียวกันของปี 2018

## อ้างอิง

หมวดหมู่:เมืองในรัฐฌารขัณฑ์
เมรฐะ

**เมรฐะ** (อักษรโรมัน: Meerut, , IAST: *Meraṭha*) เป็นนครในอำเภอเมรฐะ รัฐอุตตรประเทศ เมรฐะมีประวัติการตั้งถิ่นฐานย้อนกลับไปได้ถึงอารยธรรมลุ่มแม่น้ำสินธุ เมรฐะตั้งอยู่  ทางเหนือของนิวเดลี และเป็นส่วนหนึ่งอของภูมิภาคราชธานีแห่งชาติ และตั้งอยู่  จากเมืองหลวงรัฐ ลักเนา เมรฐะเป็นผู้ผลิตใหญ่ของผลิตภัณฑ์กีฬาและเครื่องดนตรี เป็นศูนย์กลางการศึกษาแห่งหนึ่งของรัฐ และเป็นที่รู้จักในฐานะเมืองที่เป็นจุดเริ่มต้นของกบฏปี 1857 

## อ้างอิง

หมวดหมู่:เมืองในรัฐอุตตรประเทศ
หลอดลมฝอยอักเสบอุดกั้น

**หลอดลมฝอยอักเสบอุดกั้น** เป็นโรคที่ทำให้มีการอุดกั้นของทางหายใจขนาดเล็กในปอด (หลอดลมฝอย) จากการอักเสบ ผู้ป่วยอาจมีอาการไอแห้ง หายใจลำบาก หายใจมีเสียงหวีด และรู้สึกเหนื่อยเพลียได้ มักมีอาการแย่ลงในช่วงเวลาหลักสัปดาห์ถึงหลักเดือน เป็นคนละโรคกันกับหลอดลมฝอยอักเสบอุดกั้นปอดอักเสบเรื้อรัง (bronchiolitis obliterans organizing pneumonia) ซึ่งปัจจุบันเปลี่ยนชื่อแล้วเป็นปอดอักเสบเรื้อรังไม่ทราบสาเหตุ (cryptogenic organizing pneumonia)
## อ้างอิง

## แหล่งข้อมูลอื่น

หมวดหมู่:โรคเหตุอาชีพ
หมวดหมู่:โรคของหลอดลม
เมนเดส

**เมนเดส** (, *gen*.: ) ซึ่งเป็นชื่อภาษากรีกของเมือง**ดเจเดต**ในสมัยอียิปต์โบราณ หรือที่รู้จักในภาษาอียิปต์โบราณว่า **เพร-บาเนบดเจเดต** ("ดินแดนแห่งเทพแกะ เจ้าแห่งเจเดต") และ**อันเพต** เป็นที่รู้จักในปัจจุบัน เช่น **เทล เอล-รูบา** ()

เมืองแห่งนี้ตั้งอยู่บริเวณดินดอนสามเหลี่ยมปากแม่น้ำไนล์ฝั่งตะวันออก () และเป็นเมืองหลักของเขตปกครองคาลำดับที่ 16 (จังหวัด) บริเวณอียิปต์ล่างในสมัยอียิปต์โบราณ จนกระทั่งในช่วงการปกครองอียิปต์ของชาวกรีก-โรมัน เมืองหลักของเขตปกครองก็ย้ายไปยังเมืองธมูอิส ซึ่งทั้งสองเมืองอยู่ห่างกันเพียงไม่กี่ร้อยเมตร เมืองเมนเดสยังเป็นเมืองหลวงของราชอาณาจักรอียิปต์โบราณอีกด้วยในช่วงการปกครองของราชวงศ์ที่ยี่สิบเก้าแห่งอียิปต์ โดยตั้งอยู่บนสาขาแม่น้ำไนล์เมนเดส (ปัจจุบันได้ตื้นเขินไปเสียแล้ว) ห่างประมาณ 35 กิโลเมตร ไปทางทิศตะวันออกของอัล-มันซูเราะห์

## อ้างอิง

* Redford, Donald Bruce. 2001. "Mendes". In *The Oxford Encyclopedia of Ancient Egypt*, edited by Donald Bruce Redford. Vol. 2 of 3 vols. Oxford, New York, and Cairo: Oxford University Press and The American University in Cairo Press. 376&#x2013;377.
* &#x2014;&#x2014;&#x2014;. 2004. *Excavations at Mendes*. Volume 1: *The Royal Necropolis*. Culture and History of the Ancient Near East 20. Leiden, Boston, Köln: Brill. 
* &#x2014;&#x2014;&#x2014;. 2005. "Mendes: City of the Ram God." *Egyptian Archaeology: The Bulletin of the Egyptian Exploration Society* 26:8&#x2013;12.
* Baines & Malek 2000: *Cultural Atlas of Ancient Egypt*, Checkmarks Books.
ฟิเดล ซันเชซ เอร์นันเดซ

**ฟิเดล ซันเชซ เอร์นันเดซ** (; 7 กรกฎาคม พ.ศ. 2460 – 28 กุมภาพันธ์ พ.ศ. 2546) เป็นนักการเมืองชาวเอลซัลวาดอร์และประธานาธิบดีเอลซัลวาดอร์ระหว่าง พ.ศ. 2510–2515 ในช่วงเวลาที่เขาเป็นประธานาธิบดี เขาต้องเผชิญกับสงครามฟุตบอลและความวุ่นวายทางเศรษฐกิจ

## อ้างอิง

หมวดหมู่:ประธานาธิบดีเอลซัลวาดอร์
หมวดหมู่:สงครามเย็น
ไอคาร์ลี่

***ไอคาร์ลี่*** () เป็นซีรีส์โทรทัศน์แนวตลกของสหรัฐอเมริกา ที่สร้างโดย แดน ชไนเดอร์ โดยออกอากาศทางช่องนิคคาโลเดียน ในวันที่ 8 กันยายน 2550 และจบลงในวันที่ 23 พฤศจิกายน 2555 ซีรีส์นำแสดงโดย เมอรานดา คอสโกรฟ, เจนเนตต์ แมคเคอร์ดี, นาธาน เครส, เจอร์รี่ เทรนเนอร์ และโนอาห์ มุงค์

## โครงเรื่อง
เมื่อคาร์ลี เชย์และแซม พัคเก็ตต์เพื่อนสนิทของเธอแสดงตลกด้นสดในการออดิชั่นการแสดงความสามารถพิเศษของโรงเรียน เฟรดดี้ เบนสันผู้เชี่ยวชาญด้านเทคโนโลยีก็บันทึกและโพสต์ทางออนไลน์โดยไม่แจ้งให้ทราบ  หลังจากที่ได้เห็นเคมีเข้ากันและการล้อเล่นที่ลงตัวของสาวๆ ผู้ชมออนไลน์ก็ต่างส่งเสียงเรียกร้องมากขึ้น ดังนั้นพวกเขาจึงตัดสินใจสร้าง iCarly  ทั้งสามคนพบว่าชีวิตวัยรุ่นปกติของพวกเขาต้องวนเวียนอยู่เมื่อพวกเขาค้นพบว่าพวกเขากลายเป็นที่ฮือฮาในโลกออนไลน์ในการแสดงของพวกเขา ซึ่งมีการประกวดความสามารถพิเศษ สูตรอาหาร การแก้ปัญหา และการเต้นแบบสุ่ม ซึ่งได้รับรางวัลระดับนานาชาติ

คาร์ลีอาศัยอยู่ในซีแอตเทิลกับพี่ชายคนโตของเธอและสเปนเซอร์ผู้พิทักษ์ของเธอ และผลิตรายการในสตูดิโอลอฟต์ชั่วคราวบนชั้น 3 ในอพาร์ตเมนต์ของพวกเขา  พ่อของพวกเขา Steven Shay เป็นเจ้าหน้าที่กองทัพอากาศสหรัฐที่ประจำการอยู่บนเรือดำน้ำและมักถูกกล่าวถึง แต่จะพบเห็นได้เฉพาะในตอนสุดท้ายของซีรีส์เรื่อง "iGoodbye" 

## นักแสดง

* เมอรานดา คอสโกรฟ รับบท คาร์ลี เชย์ (Carly Shay)
* เจนเนตต์ แมคเคอร์ดี รับบท แซม พัคเคตต์ (Sam Puckett)
* นาธาน เครส รับบท เฟรดดี้ เบนสัน (Freddie Benson)
* เจอร์รี่ เทรนเนอร์ รับบท สเปนเซอร์ เชย์ (Spencer Shay)
* โนอาห์ มุงค์ รับบท กิ๊บบี้ (Gibby)
* แมรี่ เชียร์ รับบท มาริสา เบนสัน (Marissa Benson)
* ดีน่า ดิลล์ รับบท ชาร์ลอตต์ (Charlotte)
* เจเรมี โรว์ลีย์ รับบท ลิวเบิร์ต สไลน์ (Lewbert Sline)
* รีด อเล็กซานเดอร์ รับบท เนเวล แพปเปอร์แมน (Nevel Papperman)
* BooG!e รับบท ที-โบ (T-Bo)
* อีธาน มุงค์ รับบท กั๊บปี้ (Guppy)
* ไรอัน โอชัว รับบท ชัค แชมเบอร์ส (Chuck Chambers)
* ทิม รัส รับบท อาจารย์ใหญ่เท็ดแฟรงคลิน (Principal Ted Franklin)
* มินดี้ สเตอร์ลิง รับบท คุณฟรานซีน บริกส์ (Ms. Francine Briggs)
* เดวิด เซนต์. เจมส์ รับบท นายฮาวเวิร์ด (Mr. Howard)
* แดเนียล มอร์โรว์ รับบท นอร่า เดิร์ชลิท (Nora Dershlit)

## อ้างอิง

## แหล่งข้อมูลอื่น

* 
* 
* 
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2550

หมวดหมู่:โรงเรียนในวรรณกรรม
ราชวงศ์ที่ยี่สิบเก้าแห่งอียิปต์

**ราชวงศ์ที่ยี่สิบเก้าแห่งอียิปต์** โดยปกติแล้วจะจัดเป็นราชวงศ์ลำดับที่สี่ในช่วงยุคปลายของประวัติศาสตร์อียิปต์โบราณ เป็นราชวงศ์ที่สถาปนาขึ้นหลังจากการโค่นล้มพระราชบัลลังก์ฟาโรห์อมิร์เตอุส ซึ่งเป็นฟาโรห์เพียงพระองค์เดียวจากราชวงศ์ที่ยี่สิบแปดแห่งอียิปต์ โดยฟาโรห์เนฟอาอารุดที่ 1 ในช่วง 398 ปีก่อนคริสตกาล และสิ้นสุดหลังจากการโค่นล้มพระราชบัลลังก์ของฟาโรห์เนฟอาอารุดที่ 2 ในช่วง 380 ปีก่อนคริสตกาล

## ประวัติราชวงศ์

ฟาโรห์เนฟอาอารุดที่ 1 ทรงสถาปนาราชวงศ์ที่ยี่สิบเก้าขึ้น (ตามเรื่องราวที่เปรากฏอยู่ในบันทึกกระดาษปาปิรัสจากพิพิธภัณฑ์บรูคลิน) โดยการเอาชนะฟาโรห์อมิร์เตอุสในการต่อสู้แบบเปิด และต่อมาก็ทรงสำเร็จโทษพระองค์ที่เมืองเมมฟิส จากนั้นฟาโรห์เนฟอาอารุดที่ 1 ก็จึงทรงสถาปนาเมืองเมนเดสขึ้นเป็นราชธานี

หลังจากการเสด็จสวรรคตของฟาโรห์เนฟอาอารุดที่ 1 ได้เกิดการแบ่งฝักแบ่งฝ่ายแก่งแย่งพระราชบัลลังก์ออกเป็นสองฝ่าย โดยฝ่ายหนึ่งได้หนุนหลังฟาโรห์มูธิส ผู้เป็นพระราชโอรสของฟาโรห์ผู้ล่วงลับ กับอีกฝ่ายหนึ่งที่สนับสนุนฟาโรห์พซัมมูธิส ผู้ที่จะพยายามพระราชอำนาจ ถึงแม้ว่าฟาโรห์พซัมมูธิสจะทรงประสบความสำเร็จในการยึดพระราชบัลลังก์ แต่พระองค์ก็ทรงสามารถครองราชย์ได้เพียงปีเดียวเท่านั้น

ฟาโรห์พซัมมูธิสได้ทรงถูกฟาโรห์ฮาคอร์โค่นพระราชบัลลังก์ โดยฟาโรห์ฮาคอร์ทรงอ้างพระอค์เองนั้นเป็นพระราชนัดดาของฟาโรห์เนฟอาอารุดที่ 1 ในรัชสมัยของฟาโรห์ฮาคอร์ พระองค์ทรงประสบความสำเร็จในการต่อต้านความพยายามของชาวเปอร์เซียที่จะพิชิตพระราชอาณาจักรอียิปต์อีกครั้ง โดยได้รับการสนับสนุนจากเอเธนส์ (จนถึงการทำสนธิสัญญาสงบศึกแห่งอันตัลซิดัสในช่วง 387 ปีก่อนคริสตกาล) และจากกษัตริย์อีวากอรัสที่ 1 แห่งไซปรัส ผู้ก่อกบฏต่อจักรวรรดิอะคีเมนิด ถึงแม้ว่าฟาโรห์เนฟอาอารุดที่ 2 ซึ่งเป็นพระราชโอรสของพระองค์จะทรงขึ้นเป็นฟาโรห์ต่อจากพระองค์เมื่อพระองค์เสด็จสวรรคต แต่ฟาโรห์เนฟอาอารุดที่ 2 ที่มีพระชนมพรราน้อยก็ทรงไม่สามารถรักษาพระราชบัลลังก์ของพระราชบิดาไว้ได้

## รายพระนามฟาโรห์แห่งราชวงศ์ที่ยี่สิบเก้า

## ลำดับเวลาของราชวงศ์ที่ยี่สิบเก้าแห่งอียิปต์

ImageSize = width:800 height:auto barincrement:12
PlotArea  = top:100 bottom:100 right:100 left:100
AlignBars = early

DateFormat = yyyy
Period     = from:-398 till:-370
TimeAxis   = orientation:horizontal
ScaleMajor = unit:year increment:10 start:-398

Colors     =
  id:canvas value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -398 till: -393 color:PA text:"Nefaarud I (398 BC &ndash; 393 BC)"
  from: -393 till: -393 color:PA text:"Psammuthes (393 BC &ndash; 393 BC)"
  from: -393 till: -380 color:PA text:"Hakor (393 BC &ndash; 380 BC)"
  from: -380 till: -380 color:PA text:"Nefaarud II (380 BC &ndash; 380 BC)"
  barset:skip


## อ้างอิง

* .
* .
* . Translated by David Lorton.
* .
* .


29
วสอี

**วสอี** (อักษรโรมัน: Vasai, ] ตามภาษามราฐีและกงกณี หรือเดิมทีสะกด *Bajipur*) หรือชื่อเดิม **บาสเซน** (, ) เป็นนครใกล้กับย่านชานเมืองของมุมไบ ตั้งอยู่ในอำเภอปาลฆาร วสอีและวิรารรวมกันเป็นเขตมหานครวสอี-วิราร

ในอดีต โปรตุเกสในกัวและดามาวน์สร้างป้อมบาสเซนขึ้นในวสอีเพื่อป้องกันอาณานิคมของตน จนกระทั่งบอมเบย์และบาสเซนของโปรตุเกสถูกยึดครองคืนโดยชาวมราฐาในสมัยจักรวรรดิเปศวะหลังสิ้นสุดการยุทธ์ที่วสอีในปี 1739 เจ้าอาณานิคมอังกฤษเข้ายึดครองวสอีจากจักรวรรดิมราฐาในปี 1780 หลังการรบในสงครามอังกฤษกับมราฐาครั้งที่ 1

## อ้างอิง

หมวดหมู่:เมืองในรัฐมหาราษฏระ
ฟะรีดาบาด

**ฟะรีดาบาด** (อักษรโรมัน: Faridabad) เป็นนครที่มีประชากรมากที่สุดในรัฐหรยาณา และเป็นส่วนหนึ่งของภูมิภาคราชธานีเดลี ถือเป็นหนึ่งในเมืองปริมณฑลที่สำคัญของเดลี และตั้งอยู่ห่างไป 284 กิโลเมตรจากจัณฑีครห์ เมืองหลวงของรัฐ ทางตะวันออกมีแม่น้ำยมุนาไหลผ่านเป็นพรมแดนกับรัฐอุตตรประเทศ รัฐบาลอินเดียระบุให้ฟะรีดาบาดเป็นหนึ่งในเมืองที่เข้าร่วมโครงการสมาร์ตซิตีในปี 2016 

ฟะรีดาบาดเป็นศูนย์กลางอุตสาหกรรมที่สำคัญของหรยาณา โดย 50% ของภาษีที่รัฐเก็บมาจากฟะรีดาบาดและคุรุคราม

## อ้างอิง

หมวดหมู่:เมืองในรัฐหรยาณา
วิราร

**วิราร** (อักษรโรมัน: Virar, ออกเสียง: ]) เป็นนครริมฝั่งในอำเภอปาลฆาร รัฐมหาราษฏระ วิรารและวสอีรวมกันเป็นเขตมหานครวสอี-วิรารภายใต้การดูแลขององค์การเทศบาลนครวสอี-วิราร เมืองตั้งอยู่ทางเหนือของมุมไบและเป็นส่วนชายขอบของภูมิภาคมหานครมุมไบ

สถานีรถไฟสำคัญของวิรารคือสถานีรถไฟวิราร และเป็นสถานีสำคัญหนึ่งของสายรถชานเมืองมุมไบ

## อ้างอิง

หมวดหมู่:เมืองในรัฐมหาราษฏระ
วสอี-วิราร

**วสอี-วิราร** (อักษรโรมัน: Vasai-Virar) เป็นการรวมกลุ่มของเทศบาลสี่เทศบาล ได้แก่ วสอี, วิราร, นาลาโสปารา และ นวคฤห์-มานิกปุระ เป็นเชตมหานครในมณฑลกงกัณ รัฐมหาราษฏระ ประเทศอินเดีย นครคู่นี้เป็นส่วนหนึ่งของภูมิภาคมหานครมุมไบ (MMR) และรวมกันเป็นเมือใหญ่สุดอันดับห้าของรัฐมหาราษฏระ 

## อ้างอิง

หมวดหมู่:เมืองในรัฐมหาราษฏระ
รางจี

**รางจี** (, ) เป็นเมืองหลวงของรัฐฌารขัณฑ์ ประเทศอินเดีย ในอดีตเคยเป็นศูนย์กลางของขบวนการฌารขัณฑ์ ที่เรียกร้องการแยกออกมาตั้งเป็นรัฐแยกจากพื้นที่ต่าง ๆ ในรัฐพิหาร, รัฐโอริศา, รัฐเบงกอลตะวันตก ท้ายที่สุดขบวนการสำเร็จในการตั้งรัฐฌารขัณฑ์ขึ้นใหม่ในปี 2000 โดยแยกออกจากอำเภอโจตนาคปุระและสานตาลปรคณะของรัฐพิหาร รางจีเป็นหนึ่งในเมืองภายใต้โครงการสมาร์ตซิตีของรัฐบาลอินเดีย

สมัยบริติชราช รางจีเป็นเมืองหลวงฤดูร้อนของรัฐพิหาร อันเนื่องมาจากในฤดูหนาว รางจีมีอากาศที่หนาวเย็นมาก รางจียังเป็นหนึ่งในเมืองที่เก่าแก่ที่สุดของรัฐฌารขัณฑ์ โดยมีสถานที่โบราณเช่นชคันนาถมนเทียร

## อ้างอิง

หมวดหมู่:เมืองในรัฐฌารขัณฑ์
หมวดหมู่:เมืองหลวงของรัฐและดินแดนสหภาพในประเทศอินเดีย
ราชวงศ์ที่ยี่สิบแปดแห่งอียิปต์

**ราชวงศ์ที่ยี่สิบแปดแห่งอียิปต์** มักจะจัดเป็นราชวงศ์ลำดับที่สามในสมัยยุคปลายตามประวัติศาสตร์อียิปต์โบราณ ราชวงศ์ที่ยี่สิบแปดปกครองอยู่ในช่วงตั้งแต่ 404 ถึง 398 ปีก่อนคริสตกาล และประกอบด้วยฟาโรห์เพียงพระองค์เดียวนามว่า อไมร์เตอุส (อเมนอิร์ดิส) หรือที่รู้จักในพระนาม พซัมเตกที่ 5 หรือ พซัมเมติคัสที่ 5 โดยฟาโรห์อไมร์เตอุสน่าจะเป็นหลานชายของอไมร์เตอุสแห่งซาอิส ซึ่งเป็นผู้นำการก่อกบฏต่อผู้ปกครองท้องถิ่นที่ขึ้นกับจักรวรรดิอะคีเมนิด นามว่า อะเคเมเนส ในช่วงระหว่าง 465 – 463 ปีก่อนคริสตกาลกับผู้ปกครองกบฏนามว่า อินารัส ผู้ซึ่งเป็นพระราชนัดดาของฟาโรห์พซัมเตกที่ 3

## ประวัติราชวงศ์
ราว 411 ปีก่อนคริสตกาล ฟาโรห์อไมร์เตอุส ซึ่งเป็นชาวอียิปต์พื้นเมืองได้ทรงก่อกบฏต่อกษัตริย์ดาริอุสที่ 2 ซึ่งเป็นกษัตริย์แห่งจักรวรรดิอะคีเมนิด และเป็นฟาโรห์พระองค์สุดท้ายจากราชวงศ์ที่ยี่สิบเจ็ดแห่งอียิปต์ ฟาโรห์อไมร์เตอุสทรงประสบความสำเร็จในการขับไล่ชาวเปอร์เซียออกจากเมืองเมมฟิสใน 405 ปีก่อนคริสตกาลด้วยความช่วยเหลือจากทหารรับจ้างชาวครีต และใน 404 ปีก่อนคริสตกาล หลังจากการเสด็จสวรรคตของกษัตริย์ดาริอุส ฟาโรห์อไมร์เตอุสทรงได้ประกาศตนว่าเป็นฟาโรห์แห่งอียิปต์ ถึงแม้ว่ากษัตริย์อาร์ตาเซอร์ซีสที่ 2 ผู้ซึ่งเป็นองค์รัชทายาทของกษัตริย์ดาริอัส ในฐานะกษัตริย์แห่งเปอร์เซียพยายามที่จะนำกองทัพเพื่อเข้ายึดอียิปต์กลับ แต่พระองค์กลับไม่สามารถทำได้เนื่องจากปัญหาทางการเมืองกับไซรัส ผู้เยาว์ ซึ่งเป็นพระอนุชาของพระองค์ และสิ่งนี้ส่งผลให้ฟาโรห์อไมร์เตอุสมีอำนาจมากขึ้นสำหรับปกครองเหนือดินแดนอียิปต์

ไม่ค่อยทราบเกี่ยวกับรัชสมัยของ ฟาโรห์อไมร์เตอุส และไม่พบอนุเสาวรีย์จากราชวงศ์นี้เลย

ใน 398 ปีก่อนคริสตกาล  ฟาโรห์อไมร์เตอุสทรงถูกโค่นล้มพระราชบัลลังก์และทรงถูกสำเร็จโทษโดยฟาโรห์เนฟอาอารุดที่ 1 จึงเป็นจุดสิ้นสุดการปกครองของราชวงศ์ที่ยี่สิบแปดแห่งอียิปต์ และเป็นจุดเริ่มต้นการปกครองของราชวงศ์ที่ยี่สิบเก้าแห่งอียิปต์

## รายพระนามฟาโรห์แห่งราชวงศ์ที่ยี่สิบแปด

## อ้างอิง


## แหล่งข้อมูล
 O. Perdu, 'Saites and Persians (664-332),' in A.B. Lloyd (ed.), A Companion to Ancient Egypt (Chichester, 2010), 140-58 (at 153-7).

 J.D. Ray, 'Egypt: Dependence and Independence (425-343 B.C.)', in Achaemenid History 1 (Leiden, 1987), 79-95.


28
โคเรียนมูวีเดตาเบส

**โคเรียนมูวีเดตาเบส** (; KMDb) เป็นฐานข้อมูลออนไลน์ของประเทศเกาหลีใต้ ที่เกี่ยวกับภาพยนตร์เกาหลี, แอนิเมชัน, นักแสดง, รายการโทรทัศน์ และทีมงานฝ่ายผลิต รวมถึงข้อมูลอื่น ๆ ที่เกี่ยวข้อง *โคเรียนมูวีเดตาเบส* เปิดตัวเมื่อเดือนกุมภาพันธ์ ค.ศ. 2006 โดยโคเรียนฟิล์มอาร์ไคฟ์ แม้ว่าจะนำรูปแบบมาจากเว็บไซต์เชิงพาณิชย์ของสหรัฐอย่างอินเทอร์เน็ตมูวีเดตาเบส แต่*โคเรียนมูวีเดตาเบส* เป็นเว็บไซต์สาธารณะ

## ดูเพิ่ม

* ฮันซีเนมา
* ออลมูวี
* ฟิล์มเว็บ
* FindAnyFilm
* รอตเทนโทเมโทส์

## อ้างอิง

## แหล่งข้อมูลอื่น

* เว็บไซต์ทางการ
* เว็บไซต์โคเรียนมูวี

หมวดหมู่:เว็บไซต์
หมวดหมู่:ภาพยนตร์เกาหลีใต้
หมวดหมู่:ฐานข้อมูลออนไลน์
ครามเทวดา

**ครามเทวดา** () เป็นเทพารักษ์ของพื้นที่หนึ่ง ๆ ตามคติของศาสนาฮินดู นิยมบูชาทั่วไปในหมู่บ้านของประเทศอินเดีย

ครามเทวดามีที่มาที่แตกต่างกัน และมีการบูชาในฐานะผู้ปกปักรักษาผู้อยู่อาศัยของหมู่บ้านจากภยันตรายต่าง ๆ และมีความเชื่อว่าถ้าหากบูชาโดยบกพร่องอาจจะนำมาสู่ภัยอันตรายต่าง ๆ สู่หมู่บ้านได้ ในแถบอินเดียใต้มักปรากฏครามเทวดาในรูปสตรี  ในภูมิภาคนี้ เทวสตรีประจำหมู่บ้านยังมีศักดิ์ในฐานะเทพีแห่งการมีลูก และจะตั้งบูชาภายในขอบเขตหมู่บ้าน

คำว่า "ครามะ" มาจากภาษาสันสกฤต แปลว่าหมู่บ้าน เมื่อนำมารวมกับเทวดา จึงมีความหมายง่าเทวดาประจำหมู่บ้าน

## อ้างอิง

หมวดหมู่:เทพเจ้าฮินดูท้องถิ่น
อิซากายะ

[thumb|upright=1.2|อิซากายะใน[โกตันดะ โตเกียว ป้ายทางขวามือแสดงเมนูตามปกติ (ซ้าย) และเมนูอาหารเรียกน้ำย่อยตามฤดูกาล นาเบะ (ขวา)]]

**อิซากายะ** () เป็นประเภทของบาร์ญี่ปุ่นอย่างง่ายที่ให้บริการเครื่องดื่มแอลกอฮอล์และอาหารว่าง อิซากายะเป็นสถานที่เรียบง่ายสำหรับการดื่มหลังเลิกงาน คล้ายกับผับของอังกฤษหรือของไอร์แลนด์, บาร์ตาปัส (tapas) ของสเปน, ร้านเหล้า (saloon) หรือทาเวิร์นของชาวอเมริกัน

คำว่า "อิซากายะ" เป็นคำประสมระหว่าง อิรุ (*iru*, "อยู่") และ ซากายะ (*zakaya*, "ร้านสาเก") ซึ่งชี้ให้เห็นว่าอิซากายะมีต้นกำเนิดมาจากร้านสาเกที่อนุญาตให้ลูกค้าสามารถนั่งในร้านเพื่อดื่มได้ ในบางครั้ง อาจเรียกอิซากายะว่า "อากาโจจิง" (*akachōchin*, "โคมแดง") ในบทสนทนาประจำวัน จากโคมไฟกระดาษที่ตั้งอยู่หน้าร้าน

การพัฒนาของอิซากายะในระดับเต็มเริ่มต้นช่วงยุคเอโดะ (ค.ศ. 1603–1867) ร้านขายเหล้าจากที่เคยขายแอลกอฮอล์ตามน้ำหนัก ผู้คนเริ่มดื่มแอลกอฮอล์ขณะกำลังยืน หลังจากนั้นอิซากายะต่าง ๆ เริ่มใช้ถังสาเกทำเป็นม้านั่งให้แก่ลูกค้า และค่อย ๆ เริ่มห้บริการอาหารทานเล่นอย่างง่ายที่เรียก ซากานะ (sakana) นักประวัติศาสตร์ Penelope Francks ชี้ให้เห็นถึงการพัฒนาของอิซากายะในประเทศญี่ปุ่น โดยเฉพาะอย่างยิ่งในเอโดะและอิซากายะตามท้องถนนตลอดประเทศว่าเป็นเครื่องบ่งชี้ถึงการเติบโตของความนิยมการดื่มสาเกในฐานะสินค้าบริโภคในช่วงท้ายศตวรรษที่ 18 ใน ค.ศ. 1962 อิซากายะในโตเกียวปรากฏในข่าวต่างประเทศ หลังโรเบิร์ต เอฟ. เคนเนดีรับประทานอาหารที่นั่นระหว่างการประชุมกับผู้นำแรงงานญี่ปุ่น ในเดือนกรกฎาคม ค.ศ. 2018 อิซากายะและร้านเหล้าเล็ก ๆ หรือสิ่งก่อสร้างอื่นในทำนองเดียวกันได้รับยกเว้นจากกฎหมายการห้ามสูบบุหรี่ภายในร้านที่ผ่านร่างโดยสภานิติบัญญัติแห่งชาติและถูกบังคับใช้อย่างเป็นทางการตั้งแต่เดือนเมษายน ค.ศ. 2020

thumb|upright=1.2|ผู้คนในอิซากายะนั่งในร้านหันหน้าเข้าครัว
อิซากายะมักได้รับการเปรียบเทียบว่าคล้ายกับทาเวิร์นหรือผับ แต่ยังมีความแตกต่างอยู่ในหลายประการ ขึ้นอยู่กับอิซากายะแต่ละร้าน ลูกค้าอาจนั่งบนเสื่อทาตามิและรับประทานอาหารบนโต๊ะที่ตั้งอยู่ต่ำลงไปตามวิถีญี่ปุ่นดั้งเดิม หรืออาจนั่งบนเก้าอี้และรับประทานบนโต๊ะ อิซากายะหลายร้านมอบทางเลือกให้ทั้งสองรวมถึงการนั่งติดบนบาร์ หรือบางร้านอาจเปิดในรูปแบบของ "ทาจิ-โนมิ" (tachi-nomi) ซึ่งแปลตรงตัวว่า "ดื่มขณะยืน" โดยปกติแล้ว ลูกค้าตะได้รับโอชิโบริ (*oshibori*, "ผ้าเปียก") เพื่อทำความสะอาดมือ ผ้าจะชุบให้เย็นในหน้าร้อนและชุบให้ร้อนในหน้าหนาว ตามด้วยอาหารเรียกน้ำย่อยเล็ก ๆ ที่เรียกโอโตชิ (otōshi) ในพื้นที่โตเกียว หรือสึกิดาชิ (tsukidashi) ในพื้นที่โอซากะ-โคเบะ นอกจากนี้ยังเป็นธรรมเนียมปฏิบัติท้องถิ่นและมักถูกรวมเข้ากับใบเสร็จค่าอาหารแทนที่ค่าเข้าร้าน

## อ้างอิง

## บรรณานุกรม
*
*
*
*

## หนังสืออ่านเพิ่ม
**Izakaya: The Japanese Pub Cookbook* (2008) by Mark Robinson, photographs by Masashi Kuma, , Kodansha International
*''Izakaya: Japanese Bar Food'' (Hardie Grant Publishing 2012), photographs by Chris Chen. 
*''Izakaya'' by Hideo Dekura (New Holland Publishers 2015). 

## ดูเพิ่ม
* อาหารญี่ปุ่น
* ร้านราเม็ง

หมวดหมู่:ร้านอาหารแบ่งตามประเภท
หมวดหมู่:ภัตตาคารอาหารญี่ปุ่น
หมวดหมู่:คำศัพท์เกี่ยวกับอาหารญี่ปุ่น
วิชยวาฑะ

**วิชยวาฑะ** (อักษรโรมัน: Vijayawada, ชื่อเดิม **เบซาวาดา**; Bezawada) เป็นนครใหญ่สุดอันดับสองของรัฐอานธรประเทศ เป็นศูนย์กลางการปกครองของอำเภอเอ็นทีอาร์และมีพื้นที่รวมถึงบางส่วนของอำเภอกฤษณะ วิชยวาฑะตั้งอยู่บนฝั่งแม่น้ำกฤษณา และห้อมล้อมด้วยเทือกเขาฆาฏตะวันออก ในทางภูมิศาสตร์ถือว่าตั้งอยู่ตรงจุดกึ่งกลางของรัฐอานธรประเทศ วิชยวาฑะเป็นศูนย์กลางด้านการค้า การเมือง วัฒนธรรม และการศึกษาของรัฐอานธรประเทศ และเป็นหนึ่งในเขตเมืองที่เติบโตเร็วที่สุดของอินเดีย

วิชยวาฑะยังถือเป็นหนึ่งในเมืองศักดิ์สิทธิ์ในคติฮินดู ด้วยเป็นที่ตั้งของกนกทุรคามนเทียรซึ่งบูชาพระแม่ทุรคา รวมถึงยังเป็นเมืองที่จัดพิธีปุษกรมของแม่น้ำกฤษณา มีตำนานเล่าขานว่าอรชุนในมหาภารตะเคยสวดบูชาบนยอดเขาในเมืองและได้รับพรจากพระศิวะเพื่อรับปศุปตาสตระที่นำไปรบชนะสงครามที่กุรุเกษตร ชื่อวิชยวาฑะเป็นภาษาเตลูกูแปลว่าดินแดนแห่งชัยชนะ ซึ่งมาจากความเชื่อว่าพระแม่ทุรคาปราบอสูรมหิศาสูรได้ที่นี่ โดยคำว่า "วิชย" แปลว่าชัยชนะ และ "วฆิก" แปลว่าดินแดน ในอดีต วิชยวาฑะเคยใช้ชื่อเมืองว่า ราเชนทรโจฬปุระ (Rajendra Chola Pura) ในสมัยจักรวรรดิโจฬะ และเปลี่ยนมาเป็น เบซาวาดา (Bezawada) ในสมัยของบริติชราช ก่อนจะเป็นวิชยวาฑะในที่สุด

## อ้างอิง

หมวดหมู่:เมืองในรัฐอานธรประเทศ
หมวดหมู่:นครศักดิ์สิทธิ์
วัดถ้ำเขาปรางค์

**วัดถ้ำเขาปรางค์** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนิคมลำนารายณ์ อำเภอชัยบาดาล จังหวัดลพบุรี 

แต่เดิมบริเวณนี้เรียกว่า *เขาล้อมฟาง* จนเมื่อประมาณ พ.ศ. 2516 หลวงพ่อสุวัฒน์ คัมภีร์ปัญโญ (เจ้าอาวาสของวัดเขาปรางค์ในปัจจุบัน) เป็นลูกศิษย์ของหลวงพ่อลี ธัมมธโร วัดอโศการาม ได้ธุดงค์มาถึงที่นี่และเห็นว่าที่นี่เหมาะสมกับการปฏิบัติธรรม สมควรแก่การสร้างวัดขึ้น จนตั้งเป็นวัดเมื่อวันที่ 12 กุมภาพันธ์ พ.ศ. 2531 ได้รับพระราชทานวิสุงคามสีมาเมื่อวันที่ 23 กันยายน พ.ศ. 2539

จุดเด่นของวัดคือพระพุทธรูปปางปฐมเทศนา หรือ ปางแสดงธรรมจักร ขนาดกว้าง 32 เมตร สูง 56 เมตร อยู่ในพระอิริยาบถนั่งขัดสมาธิ พระหัตถ์ขวายกขึ้น จีบนิ้วเป็นรูปวงกลม พระหัตถ์ซ้ายยกขึ้นประคอง มีเครื่องประกอบเป็นวงล้อธรรมจักรและฉัตรด้านบนสุด สร้างขึ้นเมื่อ พ.ศ. 2557 โดยมีบันไดพญานาคเจ็ดเศียรให้ขึ้นไปชมวิวบริเวณลานรอบฐานองค์พระ นอกจากนั้นวัดยังมี *เจดีย์เก้ายอด* หรือ *นวโลกุตระเจดีย์* ที่เป็นพระเจดีย์ที่ประดิษฐานพระบรมสารีริกธาตุและอัฐิธาตุของพระคณาจารย์สายกรรมฐานอยู่บนยอดเจดีย์

## อ้างอิง

ถ้ำเขาปรางค์
หมวดหมู่:สิ่งก่อสร้างในอำเภอชัยบาดาล